અત્રે ઉલ્લેખનીય છે કે ગ્રૂપ-એ હેઠળ વિભાગના ટોચના અધિકારીઓને આવરી લેવામાં આવ્યા છે. સૂત્રોના જણાવ્યા અનુસાર નાણાં મંત્રાલયે ૧૪ ઓગસ્ટે સીબીઇસીના ગ્રૂપ-એના કર્મચારીઓની કામગીરીની સમીક્ષા માટે ચાર સભ્યોની સ્ક્રીનિંગ કમિટીની રચના કરતો કાર્યાલય આદેશ જારી કર્યો હતો. આ કમિટી સીબીઇસીના પ્રત્યેક અધિકારીનો એક વિસ્તૃત અહેવાલ તૈયાર કરશે જેને સમીક્ષા કમિટી સમક્ષ રજૂ કરવામાં આવશે અને સમીક્ષા કમિટી આ અધિકારી સેવામાં ચાલુ રહેવા માટે સક્ષમ છે કે નહીં તેનો નિર્ણય કરશે.